Publication: Magyar Közlöny
Issue: MK-1999-108 (Year: 1999, Number: 108)
Era: 1990-2004
Section: 2211/1998. (IX. 30.) Korm. határozat is fenntartotta.
Paragraph Index: 1357

34. Az európai közösségi joghoz való igazodás mennyiségi és minőségi szempontból egyaránt nagy feladat az Európai Unióhoz csatlakozni kívánó országok számára. A Bizottság „Napirend 2000-ig” című közleménye arra is felhívja a figyelmet, hogy ezúttal „e kihívás sokkal nagyobb, mint a korábbi bővülések alkalmával”, hiszen azóta a közösségi jogrend új elemekkel gazdagodott, további szabályozási területekre terjedt ki. A feladatok mennyisége önmagában is indokolja alapos és körültekintő számbavételüket, végrehajtásuk megtervezését. Elengedhetetlen tehát, hogy a jogharmonizáció programozottan valósuljon meg. Ennek az igénynek a magyar kormányzat 1995 óta egymást felváltó, de egymásra épülő, és egyre bővülő jogközelítési feladattervek elfogadásával felelt meg (ld. a tájékoztató 1. számú mellékletét is). A következők érdemelnek említést: — az ötéves jogharmonizációs programról szóló

Source: https://magyarkozlony.hu/hivatalos-lapok/cff9edc909fa467b69e2a6a60498bb8c0acceda6/dokumentumok/97a331193c96b8a96ca920d849ccae08b3ac2aeb/letoltes